Brødresarkofagen
Store norske leksikon,Kunst og estetikk,Bildende kunst,Kunsthistorie,Klassisk billedkunst, skulptur og mosaikk
Brødresarkofagen er en sarkofag fra den romerske basilika San Paolo fuori le mura (Paulussarkofagen utenfor murene). Gravminnet er et av de eldste storverk innen tidlig kristen kunst, datert til 325-350 evt. Sarkofagen befinner seg nå i Vatikanmuseets Pio Cristiano samlinger.
Utformingen av sarkofagens relieffer utmerker seg blant gravminnemonumenter fra denne tiden, ved sin høye håndverksmessige kvalitet. Nyere restaureringsarbeid har i tillegg funnet rester av bemalte og forgylte deler av den hvite marmoren.Det er en tydelig likhet mellom de to personene som er avbildet i på det runde skjellformede skjoldet i relieffets midte, og som har gitt navn på sarkofagen. Opprinnelig var de to portrettene sannsynligvis ment å forestille et brudepar, som så av nødvendighet ble forvandlet til to menn, muligvis brødre, som er gravlagt her. Monumentets relieff visualiserer, uten noen nødvendig sammenheng, ulike scener fra Bibelen; øverst fra venstre mot høyre, Lasarus' oppstandelse, apostelen Peter fornekter Jesus og Moses mottar steintavlene. På andre siden av de avdødes portretter følger ofringen av Isak og Jesus foran Pilatus. Under fra venstre mot høyre, Peter døper fangevokterne, Daniel og løvene, Peter forkynner Guds lære til soldatene, Jesus helbreder den blindfødte og underet der Jesus metter mengden med fem brød og to fisker. Les mer i Store norske leksikon den greske antikkens kunst og arkitektur hellenismen – kunst sarkofag skulptur Eksterne lenker Vatikanets museum